Robert Duvall

Robert Selden Duvall (n. 1931) esis Usana cinemo-aktoro, teatro-aktoro, televizion-aktoro e rejisero. Duvall film-debutis en 1962, il pleis la rolo di Boo Radley en "To Kill A Mockingbird". Inter altra filmi en qua il pleis: "The Chase"(1966, kun Marlon Brando), "True Grit" (1969, kun John Wayne), la rolo di  Major Frank Burns "M*A*S*H*" (1970), "The Godfather" (1972, ilua unesma Oscar-nomineso), "Network" (1976), "Apocalypse Now" (1979, duesma Oscar-nomineso).

Duvall nominesis kin foyi por la premio Oskar, e ganis la premio Oskar por "Tender Mercies" (1984). Il nominesis por e ganis diversa altra premii: BAFTA, Ora Globo, Film-Festo di Venezia, premio Emmy ed Ora Raspo. La 18ma di februaro 2003 il recevis stelo sur la Bulvardo di Famo en Hollywood.

Il mariajesis quar foyi, esis adheranto di la Republikana Partiso e prizis dansar la tango, danso qua esis temo di la filmo "Assasination Tango" (2002). Duvall renkontris sua ultima spozo en Buenos Aires, Arjentinia, li diferis 41 yari.

Kategorio:Usan aktori dil 20ma yarcento